pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-Thailand and Israel to promote Thai labors’ rights and welfare
วันศุกร์ที่ 25 มิถุนายน 2564
Thailand and Israel to promote Thai labors’ rights and welfare
Thailand and Israel to promote Thai labors’ rights and welfare
June 24, 2021, at 0930hrs, at the Ivory Room, Thai Khu Fah Building, Government House, H.E. Mr. Meir Shlomo, Ambassador of State of Israel to Thailand, paid a courtesy call on Prime Minister and Defense Minister Gen. Prayut Chan-o-cha on occasion of his completion of tenure. Government Spokesperson Anucha Burapachaisri disclosed gist of the meeting as follows:
The Prime Minister thanked the Ambassador for his role in promoting cordial relations between Thailand and Israel, and stated that both countries still have significant potentials for expansion of cooperation in various areas, especially in trade, labor, science and technology, and innovation. He also commended Israel’s effective response to COVID-19 and prompt vaccination process. Thailand also places importance on COVID-19 vaccination.
The Israeli Ambassador expressed appreciation toward the Thai Government for support and facilitation, and committed himself to further promote mutual relations and bilateral cooperation. He also marveled the Prime Minister’s commitment to reopen the country in 120 days, which would be a good opportunity to restrengthen post-COVID-19 cooperation between Thailand and Israel.
Both parties came to terms on expansion of labor cooperation. Israel is considering promoting rights and welfare of the Thai labors in agricultural sector, as well as employers’ benefits. The Ambassador has taken on a key role in pushing forward the new agreement between Thailand and Israel on temporary employment of Thai labors in agricultural sector. On economic affairs, the Prime Minister highlighted trade and investment promotion as key agenda for post-COVID-19 economic rehabilitation. Thailand stands ready to increase mutual trade value, while Israel agreed on the exchange of knowhow and innovations on science, technology, agriculture, agro processing, and water management. On technical cooperation, both parties agreed to forge cooperation through MASHAV, Israel's Agency for International Development Cooperation, to implement various projects in Thailand, such as hydroponic greenhouses in Khon Kaen University and Koh Samui.
The Israeli Ambassador stated that a lot of Israelis expressed interest in the Phuket Sandbox project. The Prime Minister extended an invitation for vaccinated Israeli tourists to visit Phuket, and added that the project will be a model for other Thai tourism places, i.e., Koh Samui, Koh Phangan, Kho Phi Phi, among others.
รัฐบาลไทย-ข่าวทำเนียบรัฐบาล-โฆษกดีอีเอสเตือนอย่าหลงเชื่อ SMS ให้ประชาชนกรอกข้อมูลส่วนตัวลงทะเบียนรับสิทธิ์โครงการคนละครึ่งเฟส 4
วันพฤหัสบดีที่ 21 ตุลาคม 2564
โฆษกดีอีเอสเตือนอย่าหลงเชื่อ SMS ให้ประชาชนกรอกข้อมูลส่วนตัวลงทะเบียนรับสิทธิ์โครงการคนละครึ่งเฟส 4
โฆษกดีอีเอสเตือนอย่าหลงเชื่อ SMS ให้ประชาชนกรอกข้อมูลส่วนตัวลงทะเบียนรับสิทธิ์โครงการคนละครึ่งเฟส 4
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมืองกล่าวว่าตามที่มีการเผยแพร่ข้อมูลเกี่ยวกับประเด็นเรื่องโครงการคนละครึ่งส่งSMSให้ประชาชนลงทะเบียนรับสิทธิ์สําหรับเฟส4ทางศูนย์ต่อต้านข่าวปลอมได้ดําเนินการตรวจสอบข้อเท็จจริงโดยธนาคารกรุงไทยพบว่าประเด็นดังกล่าวนั้นเป็นข้อมูลเท็จ
กรณีที่มีประชาชนได้รับSMSกล่าวถึงประเด็นเรื่องการลงทะเบียนรับสิทธิ์โครงการคนละครึ่งเฟส4นั้นทางธนาคารกรุงไทยได้ตรวจสอบและชี้แจงว่าข้อความดังกล่าวเป็นการกระทําของมิจฉาชีพที่แอบอ้างโครงการคนละครึ่งส่งSMSหลอกขอข้อมูลส่วนตัวโดยส่งLinkปลอมให้กรอกข้อมูลเพื่อยืนยันตัวตนและนําไปทุจริตโอนเงินออกจากบัญชีลูกค้าซึ่งธนาคารกรุงไทยไม่มีนโยบายขอข้อมูลส่วนตัวข้อมูลทางการเงินและข้อมูลบัตรเดบิตของประชาชนโดยการส่งSMSแต่อย่างใดจึงขอให้ประชาชนระมัดระวังในการให้ข้อมูลส่วนตัวและข้อมูลสําคัญทางการเงินที่ไม่ควรเปิดเผยเช่นเลขบัตรประชาชนรหัสหลังบัตรเลขหน้าบัตรเดบิต16หลักวันหมดอายุรหัสPinเลขCVV 3ตัวและรหัสOTPหากในกรณีที่ประชาชนหลงให้ข้อมูลไปแล้วสามารถแจ้งไปยังธนาคารกรุงไทยContact Centerโทร. 02 111 1111หรือตํารวจในพื้นที่เพื่อแจ้งความดําเนินคดีและสายด่วนศูนย์ปราบปรามอาชญากรรมทางเทคโนโลยีสารสนเทศสํานักงานตํารวจแห่งชาติ(ศปอส.ตร.)โทร. 1155, 1599และสายด่วนปปง.โทร. 1710
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆซึ่งหากประชาชนมีความสนใจรับทราบข่าวสารหรือผลิตภัณฑ์ของธนาคารสามารถตรวจสอบข้อมูลที่ถูกต้องได้ที่เว็บไซต์www.krungthai.comเฟซบุ๊กKrungthai CareหรือโทรContact Centerโทร02-111-1111นอกจากนี้หากประชาชนพบข้อมูลการกระทําผิดเบาะแสการฉ้อโกงหรือหลอกลวงทางโซเชียลต่างๆสามารถแจ้งเข้ามาได้ผ่านช่องทางดังนี้ไลน์@antifakenewscenterเว็บไซต์https://www.antifakenewscenter.com/ทวิตเตอร์https://twitter.com/AFNCThailandและโทรสายด่วนGCC 1111ต่อ87รวมทั้งศูนย์รับเรื่องร้องเรียนปัญหาออนไลน์โทร. 1212เพื่อจะประสานต่อไปยังหน่วยงานที่เกี่ยวข้องต่อไป
************
รัฐบาลไทย-ข่าวทำเนียบรัฐบาล-“บิ๊กช้าง”ลงพื้นที่จังหวัดชายแดนภาคใต้ ติดตามการขับเคลื่อนงานด้านการข่าว การพัฒนาระบบวิเคราะห์ข้อมูลเพื่อให้เกิดประสิทธิภาพสูงสุด
วันพฤหัสบดีที่ 5 พฤษภาคม 2565
“บิ๊กช้าง”ลงพื้นที่จังหวัดชายแดนภาคใต้ ติดตามการขับเคลื่อนงานด้านการข่าว การพัฒนาระบบวิเคราะห์ข้อมูลเพื่อให้เกิดประสิทธิภาพสูงสุด
เมื่อวันที่ ๕ พ.ค.๖๕ พล.อ.ชัยชาญ ช้างมงคล รมช.กห./ประธานกรรมการผู้แทนพิเศษของรัฐบาล ในการแก้ไขปัญหาจังหวัดชายแดนภาคใต้
พร้อมด้วย พล.อ.พูลศักดิ์ พงษ์สวัสดิ์, นายดลเดช พัฒนรัฐ ผศ.รัชดา ธนาดิเรก กรรมการฯ และ พล.อ.สุพจน์ มาลานิยม เลขา สมช. เดินทางไปปฏิบัติภารกิจ ณ ค่ายสิริธร อ.ยะรัง จ.ปัตตานี เพื่อติดตามการขับเคลื่อนงานบูรณาการ ฐานข้อมูลด้านความมั่นคง ในการสนับสนุนการแก้ไขปัญหาในพื้นที่จังหวัดชายแดนภาคใต้ ให้สามารถบูรณาการงานด้านการข่าว การพัฒนาระบบวิเคราะห์ข้อมูล ที่จะทําให้การปฏิบัติภารกิจเกิดประสิทธิภาพสูงสุด สร้างความมั่นคงปลอดภัยให้เกิดขึ้นแก่ประชาชนใน 3 จังหวัดชายแดนภาคใต้ อันจะนํามาซึ่งความสงบสุข สันติสุขอย่างยั่งยืนตลอดไป
#ชายแดนภาคใต้
#สํานักงานปลัดกระทรวงกลาโหม #กองบัญชาการกองทัพไทย #กองทัพบก #กองทัพเรือ #กองทัพอากาศ #สํานักงานตํารวจแห่งชาติ
รัฐบาลไทย-ข่าวทำเนียบรัฐบาล-สรรพากร จับมือ DSI ยกระดับความร่วมมือใช้ Data Analytics ปราบปรามการทำผิดคดีพิเศษฉ้อโกงภาษี โดยเฉพาะกรณีใบกำกับภาษีปลอม
วันพุธที่ 20 ตุลาคม 2564
สรรพากร จับมือ DSI ยกระดับความร่วมมือใช้ Data Analytics ปราบปรามการทําผิดคดีพิเศษฉ้อโกงภาษี โดยเฉพาะกรณีใบกํากับภาษีปลอม
อธิบดีกรมสรรพากร และผู้บริหารระดับสูง ให้การต้อนรับอธิบดีกรมสอบสวนคดีพิเศษ และผู้บริหารระดับสูง โดยอธิบดีกรมสรรพากรกล่าวแสดงความยินดีในโอกาสเข้ารับตําแหน่งอธิบดีกรมสอบสวนคดีพิเศษ และได้หารือข้อราชการเพื่อเพิ่มประสิทธิภาพการทํางานร่วมกัน
เมื่อวันที่ 19 ตุลาคม 2564 เวลา 11.00 น. ดร.เอกนิติ นิติทัณฑ์ประภาศ อธิบดีกรมสรรพากร และผู้บริหารระดับสูง ให้การต้อนรับนายไตรยฤทธิ์ เตมหิวงศ์ อธิบดีกรมสอบสวนคดีพิเศษ และผู้บริหารระดับสูง โดยอธิบดีกรมสรรพากรได้กล่าวแสดงความยินดีกับนายไตรยฤทธิ์ เตมหิวงศ์ ในโอกาสเข้ารับตําแหน่งอธิบดีกรมสอบสวนคดีพิเศษ และได้หารือข้อราชการเพื่อเพิ่มประสิทธิภาพการทํางานร่วมกัน
ดร.เอกนิติ นิติทัณฑ์ประภาศ อธิบดีกรมสรรพากร เปิดเผยว่า กรมสรรพากรและกรมสอบสวนคดีพิเศษ มีบันทึกความตกลงว่าด้วยการประสานความร่วมมือในการปฏิบัติงานป้องกันและปราบปรามการกระทําผิดเกี่ยวกับคดีพิเศษ ที่ผ่านมา กรมสรรพากรและกรมสอบสวนคดีพิเศษ ได้มีการประสานงานและปฏิบัติงานร่วมกันอย่างต่อเนื่อง ซึ่งกรมสรรพากรมีคดีสําคัญที่ต้องร่วมดําเนินการ เช่น คดีฉ้อโกงภาษีด้วยการใช้ใบกํากับภาษีปลอมหรือใบกํากับภาษีที่ออกโดยไม่ชอบด้วยกฎหมาย หรือกรณีออกใบกํากับภาษีโดยไม่มีสิทธิจะออกตามกฎหมาย เป็นต้น ขณะนี้กรมสรรพากรอยู่ระหว่างขับเคลื่อน 2 เรื่องสําคัญ คือ Digital Transformation และ Data Analytics ในการหารือ กรมสรรพากรและกรมสอบสวนคดีพิเศษมีความเห็นร่วมกันว่าเพื่อเป็นการเพิ่มประสิทธิภาพในการรวบรวมพยานหลักฐานให้มีความรวดเร็วและลดขั้นตอนการปฏิบัติ รวมทั้งขยายขอบเขตความร่วมมือไปยังเรื่องอื่น ๆ จึงได้กําหนดประเด็นสําคัญที่จะร่วมกันดําเนินการเพื่อเพิ่มประสิทธิภาพการปฏิบัติงานร่วมกัน ดังนี้
1. จัดให้มีการทํางานด้วยระบบ Data Analytics คือ การนําฐานข้อมูลด้านภาษีอากรมาวิเคราะห์แนวโน้มและพฤติกรรมที่ส่อไปในการกระทําความผิดร่วมกับกรมสอบสวนคดีพิเศษ
2. การสนธิกําลังเจ้าหน้าที่ ตั้งแต่ชั้นงานด้านการข่าว พัฒนาสู่การสืบสวน และการสอบสวนเป็นคดีพิเศษที่สําคัญเพื่อให้มีการปฏิบัติงานที่รวดเร็วและลดขั้นตอนการปฏิบัติงาน
3. การฝึกอบรมและแลกเปลี่ยนองค์ความรู้เกี่ยวกับงานสรรพากรและการสืบสวนรวบรวมพยานหลักฐาน รวมทั้งการเสริมทักษะเฉพาะด้านซึ่งกันและกัน เช่น การให้ความรู้เรื่องการตรวจติดตามทางบัญชี และการใช้เครื่องมือวิเคราะห์และสร้างความเชื่อมโยง (Notebook Analysis) ในการดําเนินการด้านภาษีอากร เป็นต้น
ทั้งนี้ ผู้บริหารทั้งสองฝ่ายเห็นร่วมกันว่าจะต้องมีการปฏิบัติงานร่วมกันอย่างใกล้ชิดมากขึ้น และจะมีการทบทวนบันทึกความตกลงว่าด้วยการประสานความร่วมมือในการปฏิบัติงานป้องกันและปราบปรามการกระทําผิดเกี่ยวกับคดีพิเศษให้มีความทันสมัย และครอบคลุมความร่วมมือในทุกมิติต่อไป
กรมสรรพากร สํานักงานเลขานุการกรม
เลขที่ 90 ถนนพหลโยธิน 7 พญาไท กรุงเทพฯ 10400 โทร. 0 2272 9529-30โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-ไทยขึ้นชั้นแนวหน้า e-payment ติดอันดับสามของโลกการชำระเงินแบบเรียลไทม์ ปี 64 ทำธุรกรรม 9.7 พันล้านครั้ง
วันจันทร์ที่ 20 มิถุนายน 2565
ไทยขึ้นชั้นแนวหน้า e-payment ติดอันดับสามของโลกการชําระเงินแบบเรียลไทม์ ปี 64 ทําธุรกรรม 9.7 พันล้านครั้ง
ไทยขึ้นชั้นแนวหน้า e-payment ติดอันดับสามของโลกการชําระเงินแบบเรียลไทม์ ปี 64 ทําธุรกรรม 9.7 พันล้านครั้ง
วันที่ 20 มิถุนายน 2565นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยข้อมูลจากการสํารวจของ เอซีไอ เวิลด์ไวด์ (ACI Worldwide) ภายใต้ความร่วมมือกับโกลบอลดาต้า (GlobalData) ซึ่งเป็นบริษัทวิเคราะห์ข้อมูลระดับโลก และศูนย์วิจัยทางเศรษฐกิจและธุรกิจ (Centre for Economics and Business Research - CEBR) ว่า ในปี 2564 ประเทศไทยมียอดการทําธุรกรรมการชําระเงินแบบเรียลไทม์จํานวน 9.7 พันล้านครั้งในปี 2564 - ครองอันดับ 3 ของโลก รองจากอินเดีย (48.6 พันล้านครั้ง) และจีน (18.5 พันล้านครั้ง) ซึ่งการชําระเงินแบบเรียลไทม์นี้ช่วยเพิ่มผลผลิตทางเศรษฐกิจคิดเป็น 2.08% ของ GDP – ซึ่งอยู่อันดับที่ 2 จาก 30 ประเทศ ขณะที่ใน ปี2563 และ 2562 ตัวเลขการทําธุรกรรมอยู่ที่ 5.24 พันล้านครั้ง และ2.57 พันล้านครั้ง ตามลําดับ
การชําระเงินแบบเรียลไทม์ในประเทศมีการเติบโตเพิ่มขึ้นอย่างมากเป็นที่นิยมอย่างแพร่หลายในประชาชนทุกช่วงวัยและผู้ประกอบการทุกขนาด อีกทั้งโครงสร้างพื้นฐานระบบการชําระเงินของประเทศเป็นที่ยอมรับตามมาตรฐานโลก ทั้งนี้มาจากการขับเคลื่อนนโยบายการชําระเงินแบบอิเล็กทรอนิกส์แห่งชาติ (National e-Payment) นับตั้งแต่ปี 2558 ผ่านโครงการ อาทิ 1.โครงการบัตรสวัสดิการแห่งรัฐ 2.โครงการ “พร้อมเพย์” (Prompt pay) และ QR Payment 3.Government Wallet (G-Wallet) ผ่านแอป “เป๋าตัง” ในโครงการคนละครึ่ง เราเที่ยวด้วยกัน ชิมช้อปใช้ การขายสลาก เป็นต้น ทั้งนี้การแพร่ระบาดของไวรัสโควิด19 ถือเป็นปัจจัยสําคัญของการเพิ่มขึ้นของการทําธุรกรรมแบบเรียลไทม์ด้วย
นางสาวรัชดา กล่าวต่อว่า รัฐบาลมุ่งมั่นขับเคลื่อนนโยบาย National e-Payment อย่างต่อเนื่อง ซึ่งนอกจากเป็นการอํานวยความสะดวกแก่ประชาชนและภาคธุรกิจในการทําธุรกรรมทางการเงินและกิจกรรมทางเศรษฐกิจต่างๆ ยังเป็นกลไกสําคัญในการยกระดับคุณภาพชีวิตของประชาชน มีส่วนช่วยในการเพิ่มขีดความสามารถในการแข่งขันของประเทศ และอันดับความยาก-ง่ายในการประกอบธุรกิจ (Ease of Doing Business) รัฐบาลขอบคุณทุกภาคส่วน ทั้งหน่วยงานรัฐ ภาคเอกชน สถาบันการเงิน และธนาคารแห่งประเทศไทยที่ได้ร่วมมือกันอย่างเต็มที่ และภาครัฐจะยังคงเดินหน้าขยายงานบริการด้วยระบบe-Payment ให้ครอบคลุมภารกิจต่าง ๆให้มากขึ้น
...........................
รัฐบาลไทย-ข่าวทำเนียบรัฐบาล-พบปะหารือ
วันศุกร์ที่ 27 พฤษภาคม 2565
พบปะหารือ
พบปะหารือ
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ได้รับมอบหมายจาก ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์เข้าร่วมงานเลี้ยงอาหารค่ํา ซึ่งจัดโดย นายเก-ออร์ค ชมิท (Mr. Georg Schmidt) เอกอัครราชทูตสหพันธ์สาธารณรัฐเยอรมนีประจําประเทศไทยโดยมีนายพิศาล พงศาพิชณ์ เลขาธิการสํานักงานมาตรฐานสินค้าเกษตรและอาหารแห่งชาติ ดร.วนิดา กําเนิดเพ็ชร์ ผู้อํานวยการสํานักการเกษตรต่างประเทศ และผู้แทนจากกรมปศุสัตว์ กรมวิชาการเกษตร กรมส่งเสริมการเกษตร สํานักงานมาตรฐานสินค้าเกษตรและอาหารแห่งชาติ และกรมชลประทานเข้าร่วม
ทั้งนี้ เอกอัครราชทูตฯ ได้กล่าวขอบคุณกระทรวงเกษตรและสหกรณ์ที่ได้เป็นเจ้าภาพร่วมกับ German Agriculture Society (DLG) และกระทรวงอาหารและเกษตรแห่งสหพันธ์สาธารณรัฐเยอรมนี(BMEL)ในการจัดงาน AGRITECHNICA ASIA & HORTI ASIA 2022 และร่วมจัดแสดงเทคโนโลยีและนวัตกรรมเกษตรไทย ในโซน Thailand Smart Farming Pavilion ซึ่งจัดระหว่างวันที่ 25-27 พฤษภาคม 2565 ณ ศูนย์นิทรรศการและการประชุมไบเทค บางนา กรุงเทพ
ในโอกาสนี้ รมช.ประภัตร ยังได้พบปะหารือกับ ดร.เจิ่น แทงห์ นาม รัฐมนตรีช่วยว่าการกระทรวงเกษตรและพัฒนาชนบท สาธารณรัฐสังคมนิยมเวียดนาม และได้แลกเปลี่ยนแนวทางความร่วมมือ และกระชับความสัมพันธ์ระหว่างไทยและเวียดนาม
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2565 ระหว่างวันที่ 3 – 8 ธันวาคม 2564
วันพฤหัสบดีที่ 9 ธันวาคม 2564
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2565 ระหว่างวันที่ 3 – 8 ธันวาคม 2564
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2565 ระหว่างวันที่ 3 – 8 ธันวาคม 2564 พบการกระทําผิด จํานวน 421 คดี คิดเป็นเงินค่าปรับ 6.48 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 3 –8 ธันวาคม 2564) พบว่ามีการกระทําผิด จํานวน 421 คดี คิดเป็นเงินค่าปรับ 6.48 ล้านบาท โดยแยกเป็น สุรา จํานวน 215 คดี ค่าปรับ 1.79 ล้านบาท ยาสูบ จํานวน 154 คดี ค่าปรับ 3.61 ล้านบาท ไพ่ จํานวน 11 คดี ค่าปรับ 0.08 ล้านบาท น้ํามันและผลิตภัณฑ์น้ํามัน จํานวน 9 คดี ค่าปรับ 0.10 ล้านบาท น้ําหอม จํานวน 2 คดี ค่าปรับ 0.04 ล้านบาท รถจักรยานยนต์ จํานวน 24 คดี ค่าปรับ 0.58 ล้านบาท และสินค้าอื่น ๆ จํานวน 6 คดี ค่าปรับ 0.28 ล้านบาท โดยมีของกลางแยกเป็นน้ําสุรา จํานวน 1,090.760 ลิตร ยาสูบ จํานวน 13,763 ซอง ไพ่ จํานวน 322 สํารับ น้ํามันและผลิตภัณฑ์น้ํามัน จํานวน 1,605.000 ลิตร น้ําหอม จํานวน 2,370 ขวด รถจักรยานยนต์ จํานวน 25 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม – 8 ธันวาคม 2564 พบว่ามีการกระทําผิด จํานวน 5,039 คดี คิดเป็นเงินค่าปรับ 111.36 ล้านบาท โดยแยกเป็น สุรา จํานวน 2,518 คดี ค่าปรับ 22.10 ล้านบาท ยาสูบ จํานวน 1,876 คดี ค่าปรับ 57.92 ล้านบาท ไพ่ จํานวน 76 คดี ค่าปรับ 0.69 ล้านบาท น้ํามันและผลิตภัณฑ์น้ํามัน จํานวน 132 คดี ค่าปรับ 14.11 ล้านบาท น้ําหอม จํานวน 25 คดี ค่าปรับ 1.05 ล้านบาท รถจักรยานยนต์ จํานวน 303 คดี ค่าปรับ จํานวน 6.79 ล้านบาท และสินค้าอื่น ๆ จํานวน 109 คดี ค่าปรับ 8.70 ล้านบาท โดยมีของกลางแยกเป็นน้ําสุรา จํานวน 29,222.085 ลิตร ยาสูบ จํานวน 1,269,441 ซอง ไพ่ จํานวน 2,954 สํารับ น้ํามันและผลิตภัณฑ์น้ํามัน จํานวน 388,563.000 ลิตร น้ําหอม จํานวน 28,015 ขวด รถจักรยานยนต์ จํานวน 362 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-ครม. อนุมัติโครงการประกันรายได้เกษตรกรชาวสวนยาง ระยะที่ 3 วงเงินรวม 10,065.69 ล้านบาท
วันอังคารที่ 30 พฤศจิกายน 2564
ครม. อนุมัติโครงการประกันรายได้เกษตรกรชาวสวนยาง ระยะที่ 3 วงเงินรวม 10,065.69 ล้านบาท
ครม. อนุมัติโครงการประกันรายได้เกษตรกรชาวสวนยาง ระยะที่ 3 วงเงินรวม 10,065.69 ล้านบาท
นายธนกร วังบุญคงชนะ โฆษกประจําสํานักนายกรัฐมนตรี เผยที่ประชุมคณะรัฐมนตรีมีมติอนุมัติโครงการประกันรายได้เกษตรกรชาวสวนยาง ระยะที่ 3 วงเงินรวม 10,065.69 ล้านบาท โดยเป็นการประกันรายได้ให้เกษตรกรชาวสวนยางที่ขึ้นทะเบียนและเกษตรกรที่แจ้งข้อมูลพื้นที่ปลูกยางกับการยางแห่งประเทศไทยภายในวันที่ 14 มิถุนายน 2564 จํานวน 1,880,458 ราย โดยพื้นที่สวนยางกรีดได้ 19.16 ล้านไร่และประกันรายได้ในระหว่างตุลาคม 2564 -มีนาคม 2565
หลักเกณฑ์และข้อกําหนดโครงการ ฯ ดังนี้
- เป็นสวนยางอายุ 7 ปีขึ้นไปที่เปิดกรีดแล้ว รายละไม่เกิน 25 ไร่
- ผลผลิตยางแห้ง จํานวน 20 กิโลกรัม/ไร่/เดือน รายละไม่เกิน 25 ไร่
- ผลผลิตยางก้อนถ้วย จํานวน 40 กิโลกรัม/ไร่/เดือน รายละไม่เกิน 25 ไร่
- กําหนดเงินค่าประกันรายได้ โดยราคายางแผ่นดิบคุณภาพดี 60 บาท/กิโลกรัม น้ํายางสด (DRC 100%) 57 บาท/กิโลกรัม ยางก้อนถ้วย (DRC 50%) 23 บาท/กิโลกรัม
- แบ่งสัดส่วนรายได้เจ้าของส่วนร้อยละ 60 และคนกรีดร้อยละ 40 ของรายได้ทั้งหมด
ทั้งนี้ งบประมาณ 10,065.69 ล้านบาท แบ่งเป็น งบประมาณสําหรับประกันประกันรายได้เกษตรกรชาวสวนยาง 9,783.61 ล้านบาท งบประมาณสําหรับชดเชยต้นทุนเงินธนาคาร ภายในวงเงินไม่เกิน 195.68 ล้านบาท ค่าใช้จ่ายในการดําเนินการและค่าธรรมเนียมโอนเงิน ธ.ก.ส. ให้เกษตรกรชาวสวนยาง 5 บาทต่อรายจํานวน 9.4 ล้านบาท และงบบริหารโครงการจํานวน 77 ล้านบาท
โฆษกประจําสํานักนายกรัฐมนตรีเผยว่า โครงการประกันรายได้เกษตรกรชาวสวนยาง มีวัตถุประสงค์เพื่อช่วยเหลือและบรรเทาความเดือดร้อนของเกษตรกรชาวสวนยางในกรณีที่ราคายางตกต่ําในช่วงวิกฤตการระบาดของเชื้อไวรัส โควิด-19 เพื่อเพิ่มรายได้ เกษตรกรชาวสวนยางได้เงินส่วนต่างของรายได้ที่ควรได้รับ ทําให้ชาวสวนยางมีรายได้สม่ําเสมออย่างทั่วถึง นับเป็นมาตรการทางอ้อม ที่นํามาใช้แทนการแทรกแซงราคายาง เพื่อลดการบิดเบือนกลไกตลาดในอนาคต
ทั้งนี้ คณะกรรมการนโยบายยางธรรมชาติยังได้หารือและเห็นชอบหลักการในการดําเนินมาตรการคู่ขนานอื่น เพื่อช่วยเหลือเกษตรกรผู้ปลูกยางและผู้ประกอบกิจการยาง อย่างไรก็ตาม ที่ประชุมคณะรัฐมนตรี เห็นว่า หน่วยงานที่เกี่ยวข้องต้องกําหนดแหล่งที่มาของงบประมาณให้มีความชัดเจน เหมาะสม เป็นไปตามกฎหมาย ระเบียบ และมติคณะรัฐมนตรีที่เกี่ยวข้อง ก่อนดําเนินการต่อไป
รัฐบาลไทย-ข่าวทำเนียบรัฐบาล-กรมสรรพากรจับมือสมาคมสินทรัพย์ดิจิทัล เปิดช่องทางรับฟังความคิดเห็นแนวทางการจัดเก็บภาษีคริปโตเคอเรนซี
วันพุธที่ 12 มกราคม 2565
กรมสรรพากรจับมือสมาคมสินทรัพย์ดิจิทัล เปิดช่องทางรับฟังความคิดเห็นแนวทางการจัดเก็บภาษีคริปโตเคอเรนซี
กรมสรรพากรได้มีการประชุมหารือร่วมกับนายกสมาคมสินทรัพย์ดิจิทัลไทย และนักวิชาการผู้เชี่ยวชาญ เมื่อวันที่ 11 ม.ค.2565 ประเด็นเรื่องของการจัดเก็บภาษีจากสินทรัพย์ดิจิทัลในทางปฏิบัติที่อยู่ในอํานาจหน้าที่ของกรมสรรพากร
นายวินิจ วิเศษสุวรรณภูมิ รองอธิบดีกรมสรรพากร ในฐานะตัวแทนจากกรมสรรพากรในคณะทํางาน 3 ฝ่าย เปิดเผยว่า “กรมสรรพากรได้มีการประชุมหารือร่วมกับนายศุภกฤษฎ์ บุญสาตร์ นายกสมาคมสินทรัพย์ดิจิทัลไทย และนักวิชาการผู้เชี่ยวชาญ เมื่อวันที่ 11 มกราคม 2565 ประเด็นเรื่องของการจัดเก็บภาษีจากสินทรัพย์ดิจิทัลในทางปฏิบัติที่อยู่ในอํานาจหน้าที่ของกรมสรรพากร โดยมีข้อสรุปจากที่ประชุม คือ จะมีการตั้งคณะทํางานร่วมกันระหว่าง กรมสรรพากร และสมาคมสินทรัพย์ดิจิทัลไทย พร้อมกับหน่วยงานอื่นที่เกี่ยวข้อง อาทิ สมาคมการค้าผู้ประกอบธุรกิจสินทรัพย์ดิจิทัลไทย สํานักงานคณะกรรมการกํากับหลักทรัพย์และตลาดหลักทรัพย์ เป็นต้น เพื่อร่วมกันหาแนวทางในการจัดเก็บภาษีจากสินทรัพย์ดิจิทัลที่ครอบคลุมผู้มีส่วนร่วมทุกฝ่าย ไม่ว่าจะเป็นนักเทรด นักขุด ผู้ประกอบธุรกิจทั้งที่มีใบอนุญาตและไม่มีใบอนุญาต รวมถึงรับความเห็นจากนักวิชาการด้านภาษีอากร โดยในเรื่องของการรับฟังความเห็นนั้น ทางกรมสรรพากรเปิดเผยเพิ่มเติมว่า ในที่ประชุมได้มีการหารือและสรุปร่วมกันว่าจะมีการเผยแพร่แบบสอบถามที่มาจากการทํางานร่วมกันของคณะทํางานในรูปแบบของตัวเลือกในการปฎิบัติ (Options) แทนที่จะเป็นคําถามปลายเปิด เพื่อสะดวกต่อการนําเสนอแนวทางปฎิบัติที่เป็นรูปธรรมชัดเจนซึ่งแบบสอบถามดังกล่าวทางสมาคมฯ จะเป็นผู้รับผิดชอบดูแลทําการจัดส่งให้ทุกฝ่ายที่อยู่ในชุมชนของสินทรัพย์ดิจิทัลไทย ช่วยกันเสนอแนวทางก่อนที่จะมีการประชุมใหญ่อีกครั้งภายในเดือนมกราคม 2565ซึ่งจะมีทุกฝ่ายที่เกี่ยวข้องมาประชุมร่วมกันทั้งหน่วยงานภาครัฐและเอกชนในการหาข้อสรุปเพื่อเป็นแนวทางปฏิบัติในเรื่องดังกล่าว อย่างไรก็ดี สําหรับแนวทางปฎิบัตินั้นจะแบ่งออกเป็น 3 ขั้นตอน ประกอบด้วย การสร้างแนวทางการจัดเก็บภาษีสินทรัพย์ดิจิทัลให้มีความชัดเจน และเป็นแนวทางการปฏิบัติที่มาจากการสรุปร่วมกันจากผู้เกี่ยวข้องทุกฝ่ายที่ได้มีการเปิดรับฟัง การผ่อนปรนกฎระเบียบบางข้อ หากสามารถทําได้ที่ไม่ขัดต่อกฏหมายและกฎระเบียบต่างๆ และการร่วมกันสร้างแนวทางที่จะส่งเสริมพัฒนาอุตสาหกรรมสินทรัพย์ดิจิทัลไทยในอนาคต โดยการดําเนินการทั้งหมดจะเกิดความชัดเจนและไม่กระทบต่อการยื่นภาษีของปี 2564”
นายศุภกฤษฏ์ บุญสาตร์ นายกสมาคมสินทรัพย์ดิจิทัลไทย เปิดเผยว่า “ประเด็นเรื่องของภาษีเป็นเรื่องที่มีผลกระทบต่อวงการสินทรัพย์ดิจิทัลเป็นอย่างมาก อยากให้ทุกคนที่เกี่ยวข้องร่วมมือกันสร้างแนวทางปฎิบัติที่จะช่วยผลักดันอุตสาหกรรมนี้ให้สามารถเติบโตไปได้แม้อาจจะไม่สามารถตอบความต้องการของทุกคนได้ทั้งหมด แต่อยากให้ทุกฝ่ายมองถึงประโยชน์ส่วนรวมซึ่งเชื่อว่าหากทุกฝ่ายให้ความร่วมมือก็จะช่วยยกระดับอุตสาหกรรมสินทรัพย์ดิจิทัลไทยให้สามารถเดินไปข้างหน้าได้”
รัฐบาลไทย-ข่าวทำเนียบรัฐบาล-โฆษกดีอีเอสเตือนอย่าหลงเชื่อข่าวปลอมสหรัฐยกเลิกการบริจาควัคซีนไฟเซอร์ ให้กับประเทศไทย แจงขณะนี้ยังไม่มีข่าวเกี่ยวกับเรื่องการยกเลิกบริจาควัคซีนไฟเซอร์ จากทั้งรัฐบาลไทยและรัฐบาลสหรัฐฯ
วันพฤหัสบดีที่ 19 สิงหาคม 2564
โฆษกดีอีเอสเตือนอย่าหลงเชื่อข่าวปลอมสหรัฐยกเลิกการบริจาควัคซีนไฟเซอร์ ให้กับประเทศไทย แจงขณะนี้ยังไม่มีข่าวเกี่ยวกับเรื่องการยกเลิกบริจาควัคซีนไฟเซอร์ จากทั้งรัฐบาลไทยและรัฐบาลสหรัฐฯ
โฆษกดีอีเอสเตือนอย่าหลงเชื่อข่าวปลอมสหรัฐยกเลิกการบริจาควัคซีนไฟเซอร์ ให้กับประเทศไทย แจงขณะนี้ยังไม่มีข่าวเกี่ยวกับเรื่องการยกเลิกบริจาควัคซีนไฟเซอร์ จากทั้งรัฐบาลไทยและรัฐบาลสหรัฐฯ
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าตามที่มีการเผยแพร่ข้อมูลในสื่อออนไลน์เกี่ยวกับประเด็นเรื่องสหรัฐยกเลิกการบริจาควัคซีนไฟเซอร์ให้กับประเทศไทยทางศูนย์ต่อต้านข่าวปลอมได้ดําเนินการตรวจสอบข้อเท็จจริงโดยกรมสารนิเทศกระทรวงการต่างประเทศพบว่าประเด็นดังกล่าวนั้นเป็นข้อมูลเท็จ
กรณีการเผยแพร่ข้อมูลว่าสหรัฐยกเลิกการบริจาควัคซีนไฟเซอร์ให้กับประเทศไทยเพราะไม่มีความกระตือรือร้นนั้นทางกรมสารนิเทศกระทรวงการต่างประเทศได้ตรวจสอบและชี้แจงว่าขณะนี้ไม่ปรากฏข่าวเกี่ยวกับเรื่องดังกล่าวจากทั้งรัฐบาลไทยและรัฐบาลสหรัฐฯว่าเป็นข้อเท็จจริงโดยเมื่อวันที่11สิงหาคม2564โฆษกกระทรวงการต่างประเทศได้แถลงข่าวเรื่องผลการเยือนไทยอย่างเป็นทางการของผู้แทนถาวรสหรัฐฯประจําสหประชาชาติยืนยันการบริจาควัคซีนจากสหรัฐฯดังรายละเอียดปรากฏตามข้อ3ของข่าวสารนิเทศในเว็บไซต์กระทรวงการต่างประเทศhttps://bit.ly/3D1quc4
และเมื่อวันที่11สิงหาคม2564สถานเอกอัครราชทูตสหรัฐฯประจําประเทศไทยได้เผยแพร่ถ้อยแถลงจากการประชุมระหว่างเอกอัครราชทูตลินดาโทมัส-กรีนฟิลด์กับรองนายกรัฐมนตรี/รัฐมนตรีว่าการกระทรวงการต่างประเทศกับเลขาธิการสภาความมั่นคงแห่งชาติของไทยบนเว็บไซต์สถานเอกอัครราชทูตฯยืนยันการบริจาควัคซีนเพิ่มเติมให้ประเทศไทยดังรายละเอียดปรากฏในเว็บไซต์สถานเอกอัครราชทูตฯhttps://bit.ly/37V9xlp
ดังนั้นขอให้ประชาชนอย่าหลงเชื่อและขอความร่วมมือไม่ส่งต่อหรือแชร์ข้อมูลจนกว่าจะตรวจสอบความถูกต้องให้ชัดเจนเสียก่อนเพื่อมิให้เกิดความสับสนและตื่นตระหนกในสังคม ประชาชนสามารถรับข้อมูลข่าวสารจากกระทรวงการต่างประเทศสามารถติดตามได้ที่เว็บไซต์www.mfa.go.thหรือโทร02 2035000ซึ่งการกระทําของผู้ที่ผลิตข่าวปลอมและผู้ที่เผยแพร่เป็นความผิดตามพ.ร.บ.ว่าด้วยการกระทําความผิดเกี่ยวกับคอมพิวเตอร์มาตรา14(2),(5)มีอัตราโทษจําคุกไม่เกิน5ปีหรือปรับไม่เกิน100,000บาทหรือทั้งจําทั้งปรับหรือกฎหมายอื่นๆที่เกี่ยวข้องโดยหน่วยงานที่เกี่ยวข้องจะดําเนินการตามกฎหมายกับผู้ที่ผลิตข่าวปลอมและผู้ที่เผยแพร่ทุกรายอย่างเด็ดขาดจริงจังและต่อเนื่องต่อไป
นอกจากนี้หากพี่น้องประชาชนพบเบาะแสการกระทําความผิดสามารถแจ้งผ่าน4ช่องทางได้แก่เว็บไซต์https://www.antifakenewscenter.com ,เฟซบุ๊กANTI-FAKE NEWS CENTER,ทวิตเตอร์@AFNCThailand,ไลน์@antifakenewscenterและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
***********
รัฐบาลไทย-ข่าวทำเนียบรัฐบาล-รัฐหนุน “ผู้ประกอบการไทย” ใช้ประโยชน์จาก RCEP ให้เต็มที่ เพิ่มโอกาสส่งออกสินค้าไปประเทศสมาชิก
วันจันทร์ที่ 22 สิงหาคม 2565
รัฐหนุน “ผู้ประกอบการไทย” ใช้ประโยชน์จาก RCEP ให้เต็มที่ เพิ่มโอกาสส่งออกสินค้าไปประเทศสมาชิก
.....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม รับทราบและพอใจหลังจาก ก.พาณิชย์ เผยข้อมูลว่าตั้งแต่ 1 ม.ค. 65 ที่ผ่านมา ซึ่งเป็นวันแรกที่กรอบความตกลงหุ้นส่วนทางเศรษฐกิจระดับภูมิภาค (Regional Comprehensive Economic Partnership Agreement: RCEP) มีผลบังคับใช้นั้น การค้าระหว่างไทยกับประเทศสมาชิกในช่วงครึ่งปีแรก (ม.ค. - มิ.ย. 65) มีมูลค่ารวม 169,041 ล้านดอลลาร์สหรัฐ เพิ่มขึ้น 13% จากช่วงเดียวกันของปีก่อน
.
โดยไทยได้ส่งออกไปยังประเทศสมาชิก RCEP ก่อให้เกิดมูลค่ารวม 78,172 ล้านดอลลาร์สหรัฐ เพิ่มขึ้น 9% มีตลาดส่งออกสําคัญที่สามารถขยายตัวได้อีก เช่น อาเซียน จีน ญี่ปุ่น และเกาหลีใต้ เป็นต้น
.
จากรายงานตัวเลขชี้ให้เห็นว่า ทุกกลุ่มประเภทสินค้าได้รับประโยชน์จากข้อตกลงนี้ มีการส่งออกไปตลาด RCEP เพิ่มขึ้น เช่น น้ําตาลทราย (+145%) ผลไม้กระป๋องและแปรรูป (+19%) ผลิตภัณฑ์ข้าวสาลีและอาหารสําเร็จรูป (+10%) และอาหารสัตว์เลี้ยง (+9%) ผลิตภัณฑ์มันสําปะหลัง (+24%) ข้าว (+12%)
.
นายกฯ สนับสนุนให้ผู้ประกอบการไทยใช้ประโยชน์จาก RCEP อย่างเต็มที่ และควรเร่งศึกษาทําความเข้าใจกฎเกณฑ์ทางการค้า อัตราภาษีศุลกากร กฎถิ่นกําเนิดสินค้า ตลอดจนวางแผนธุรกิจพร้อมพัฒนาสินค้าให้สามารถตอบโจทย์ผู้บริโภคในตลาด RCEP
.
ผู้สนใจสามารถสอบถามเพิ่มเติมได้ที่
.
-สํานักบริการการค้าต่างประเทศ โทร. 0 2547 4830 และ 0 2547 4838
-เว็บไซต์กรมการค้าต่างประเทศ www.dft.go.th
-สายด่วนกรมการค้าต่างประเทศ 1385
.
อ่านเพิ่มเติม คลิก https://www.thaigov.go.th/news/contents/details/58265
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ออมสินเข้าเฝ้าถวายการรับฝากเงิน เนื่องในวันครบรอบ 109 ปี ธนาคารออมสิน
วันอังคารที่ 5 เมษายน 2565
ออมสินเข้าเฝ้าถวายการรับฝากเงิน เนื่องในวันครบรอบ 109 ปี ธนาคารออมสิน
ธนาคารออมสิน เข้าเฝ้าถวายการรับฝากเงิน และทูลเกล้าทูลกระหม่อมถวายสลากออมสินพิเศษและของที่ระลึก เนื่องในโอกาสวันคล้ายวันสถาปนาธนาคารออมสิน ครบ 109 ปี ณ วังศุโขทัย เมื่อวันที่ 5 เมษายน 2565
พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมให้สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เสด็จออกแทนพระองค์ พระราชทานพระวโรกาสให้ นายวิทัย รัตนากร ผู้อํานวยการธนาคารออมสิน พร้อมคณะผู้บริหาร และพนักงานธนาคารออมสิน เข้าเฝ้าถวายการรับฝากเงิน และทูลเกล้าทูลกระหม่อมถวายสลากออมสินพิเศษและของที่ระลึก เนื่องในโอกาสวันคล้ายวันสถาปนาธนาคารออมสิน ครบ 109 ปี ณ วังศุโขทัย เมื่อวันที่ 5 เมษายน 2565
ธนาคารออมสิน ถือกําเนิดโดยพระราชประสงค์ของพระบาทสมเด็จพระมงกุฎเกล้าเจ้าอยู่หัว รัชกาลที่ 6 ทรงริเริ่มนํากิจการด้านการออมทรัพย์มาใช้ในประเทศไทย ด้วยพระราชปณิธานที่จะให้คลังออมสิน เป็นที่เก็บรักษาทรัพย์สินอย่างปลอดภัย และฝึกฝนให้ราษฎรรู้จักเก็บออมอย่างถูกวิธี โดยได้ทรงตราพระราชบัญญัติจัดตั้งคลังออมสินขึ้น เมื่อวันที่ 1 เมษายน พุทธศักราช 2456 ด้วยรากฐานอันมั่นคงจากคลังออมสินสู่การเป็นธนาคารออมสิน เคียงข้างพี่น้องคนไทย จวบจน 109 ปี ปัจจุบันธนาคารออมสิน ได้ปรับบทบาทองค์กรเป็นธนาคารเพื่อสังคม Social Bank มีบทบาทเป็นธนาคารเชิงพาณิชย์ และมีภารกิจดูแลสังคมควบคู่กัน โดยมีเป้าหมายที่ชัดเจนในการลดปัญหาความเหลื่อมล้ํา แก้ปัญหาความยากจน มุ่งหวังทําให้เกิดความเปลี่ยนแปลงและเกิดผลลัพธ์ที่ดีกับประชาชนและสังคมอย่างเป็นรูปธรรรม "Making POSITIVE Impact on Society"
รัฐบาลไทย-ข่าวทำเนียบรัฐบาล-ทล. ร่วมกับ กทพ. พัฒนาช่องทางการชำระเงินระบบ M-Flow
วันอังคารที่ 15 กุมภาพันธ์ 2565
ทล. ร่วมกับ กทพ. พัฒนาช่องทางการชําระเงินระบบ M-Flow
ผ่านการตัดบัญชีจาก Easy Pass/M-Pass
กรมทางหลวง (ทล.) กระทรวงคมนาคม จัดพิธีลงนามบันทึกข้อตกลงว่าด้วยการพัฒนาช่องทางการชําระเงินของระบบจัดเก็บค่าธรรมเนียมผ่านทางอัตโนมัติแบบไม่มีไม้กั้น (M-Flow) ผ่านการตัดบัญชีเงินสํารองของบัตร Easy Pass /
M-Pass แบบอัตโนมัติ ระหว่าง ทล. โดย นายสราวุธ ทรงศิวิไล อธิบดีกรมทางหลวง กับ การทางพิเศษแห่งประเทศไทย (กทพ.) โดย นายสุรเชษฐ์ เหล่าพูลสุข ผู้ว่าการการทางพิเศษแห่งประเทศไทย เมื่อวันอังคารที่ 15 กุมภาพันธ์ 2565 เวลา 10.30 - 11.00 น. ณ ห้องประชุมสวัสดิ์วรวิถี อาคารพหลโยธิน กรมทางหลวง กรุงเทพฯ
นายสราวุธ ทรงศิวิไล อธิบดีกรมทางหลวง เปิดเผยว่า ทล. ได้ดําเนินการพัฒนาระบบจัดเก็บค่าธรรมเนียมผ่านทางอัตโนมัติแบบไม่มีไม้กั้น (M-Flow) ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม เพื่อช่วยแก้ไขปัญหาจราจรติดขัดบริเวณหน้าด่านเก็บค่าธรรมเนียมผ่านทางของทางหลวงพิเศษระหว่างเมืองมาโดยตลอด จนกระทั่งสามารถเปิดให้บริการได้อย่างเต็มรูปแบบได้ในวันนี้ (15 กุมภาพันธ์ 2565) โดยจะเปิดให้บริการตั้งแต่เวลา 22.00 น. เป็นต้นไป และเพื่ออํานวยความสะดวกให้ผู้ใช้ทางที่มีบัตร M-Pass และบัตร Easy Pass ให้สามารถใช้บริการระบบ M-Flow ได้อย่างคล่องตัว ทล. จึงได้ร่วมกับ กทพ. ลงนามบันทึกข้อตกลงเพื่อพัฒนาช่องทางการชําระเงินของระบบจัดเก็บค่าธรรมเนียมผ่านทางอัตโนมัติแบบไม่มีไม้กั้น (M-Flow) ผ่านการตัดบัญชีเงินสํารองบัตร Easy Pass / M-Pass แบบอัตโนมัติ โดยจะบูรณาการร่วมกันในการพัฒนาและปรับปรุงระบบงานที่เกี่ยวข้องเพื่อให้ระบบ M-Flow มีประสิทธิภาพ และสามารถอํานวยความสะดวกแก่ผู้ใช้บริการเดิม รวมทั้งเป็นแรงจูงใจสําหรับผู้ที่ต้องการสมัครใช้บริการใหม่ด้วย
สําหรับการลงนามบันทึกข้อตกลงในครั้งนี้ นับเป็นความร่วมมือครั้งสําคัญระหว่าง ทล. และ กทพ. ในการบูรณาการความร่วมมือ โดยมีขอบเขตความร่วมมือ ดังนี้
1.พัฒนาช่องทางการชําระเงินของระบบจัดเก็บค่าธรรมเนียมผ่านทางระบบ M-Flow ผ่านการตัดบัญชีเงินสํารองบัตร Easy Pass/M-Pass แบบอัตโนมัติ โดยมีการพัฒนารูปแบบการชําระเงินเป็น 2 ระยะ คือ ระยะที่ 1 การพัฒนาช่องทางการชําระเงินสําหรับผู้สมัครสมาชิก M-Flow ที่เป็นบุคคลเดียวกันกับเจ้าของบัตร ระยะที่ 2 การพัฒนาช่องทางการชําระเงินสําหรับผู้สมัครสมาชิก M-Flow ที่ไม่ได้เป็นบุคคลเดียวกันกับเจ้าของบัตร
2.ส่งเสริมให้ผู้ใช้ทางที่มีบัตร Easy Pass/M-Pass มาสมัครสมาชิก M-Flow เช่น การส่งแบบฟอร์ม เอกสารแนะนํา เชิญชวนทางไปรษณีย์ SMS และ E-mail รวมทั้งการประชาสัมพันธ์ผ่านสื่อต่าง ๆ
3.การพัฒนาช่องทางการลงทะเบียนสมัครสมาชิก M-Flow สําหรับผู้ใช้ทางที่มีบัตร Easy Pass/M-Pass ให้มีความสะดวก รวดเร็ว ในการสมัครสมาชิกระบบ M-Flow
การบูรณาการความร่วมมือฯ ในครั้งนี้ นับเป็นก้าวสําคัญที่จะช่วยยกระดับการให้บริการระบบ M-Flow สําเร็จอย่างเป็นรูปธรรม เสริมประสิทธิภาพการเดินทาง รวมทั้งส่งเสริมการใช้เทคโนโลยีที่ทันสมัยในการพัฒนาระบบบริการให้รองรับความต้องการตอบโจทย์การใช้ชีวิตของประชาชนในยุคดิจิทัล และยกระดับคุณภาพชีวิตประชาชนได้อย่างยั่งยืน
รัฐบาลไทย-ข่าวทำเนียบรัฐบาล-ลูกหนี้ กยศ. เฮ! ผ่อนสูงสุด 30 ปี - จ่ายเดือนละ 10 บ. สู้ภัยโควิด
วันศุกร์ที่ 23 กรกฎาคม 2564
ลูกหนี้ กยศ. เฮ! ผ่อนสูงสุด 30 ปี - จ่ายเดือนละ 10 บ. สู้ภัยโควิด
....
มาแล้วครับ แนวทางความช่วยเหลือลูกหนี้ กยศ. ที่ได้รับผลกระทบจากสถานการณ์โรคโควิด-19 ที่ล่าสุดทาง กยศ. ได้ปรับโครงสร้างหนี้ – เงื่อนไขการผ่อนชําระใหม่ เพื่อบรรเทาภาระและช่วยเหลือผู้กู้ยืมทุกคน ดังนี้
.
1.ปรับโครงสร้างหนี้ :
ผู้กู้ยืมที่ยังไม่ถูกฟ้องคดี สามารถผ่อนชําระได้สูงสุด 30 ปี หากงวดสุดท้ายอายุไม่เกิน 65 ปี โดยสามารถแจ้งความประสงค์ได้ที่ แอปฯ กยศ. Connect หรือเว็บไซต์https://wsa.dsl.studentloan.or.thเริ่ม 1 ส.ค. 64
.
2.ปรับลําดับตัดชําระหนี้ :
ผู้กู้ยืมที่ยังไม่ถูกฟ้องคดี กยศ. จะเปลี่ยนลําดับการตัดชําระหนี้ให้โดยอัตโนมัติ โดยจะนําเงินที่ชําระไปตัดเงินต้นก่อน จากนั้นจะเป็นดอกเบี้ย และเบี้ยปรับ ตามลําดับ
.
3.ปรับเงื่อนไขการผ่อนชําระ :
ผู้กู้ยืมรายใหม่ หรือที่อยู่ระหว่างปลอดหนี้และยังไม่ครบกําหนดชําระ รับสิทธิผ่อนชําระในอัตราเท่ากันทุกเดือน สูงสุด 30 ปี โดยงวดสุดท้ายต้องมีอายุไม่เกิน 60 ปี
.
นอกจากนี้ ยังสามารถขอลดจํานวนเงินที่ต้องชําระในช่วงเดือน ส.ค. 64 – มิ.ย. 65 ได้ เหลือเดือนละ 10 บาท ผ่านแอปฯ กยศ. Connect (แต่ยังคงต้องชําระส่วนต่างตามเงื่อนไขของสัญญา) รวมถึง กยศ. จะลดเบี้ยปรับเหลือ 0.5% พร้อมชะลอการฟ้องคดี บังคับคดี ยกเว้นคดีที่จะขาดอายุความ และงดการขายทอดตลาดไว้จนถึงสิ้นปี 64
.
สอบถามข้อมูลเพิ่มเติมได้ที่ กยศ. Call Center โทร. 0 2016 4888
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกฯ เผยแนวโน้มเศรษฐกิจไทยประจำไตรมาสที่ 2 ปี 65 มีแนวโน้มทิศทางที่ดี และคาดขยายตัวต่อเนื่องที่ร้อยละ 3.3 ในปี 2565 และร้อยละ 4.2 ในปี 2566
วันอังคารที่ 2 สิงหาคม 2565
นายกฯ เผยแนวโน้มเศรษฐกิจไทยประจําไตรมาสที่ 2 ปี 65 มีแนวโน้มทิศทางที่ดี และคาดขยายตัวต่อเนื่องที่ร้อยละ 3.3 ในปี 2565 และร้อยละ 4.2  ในปี 2566
นายกฯ เผยแนวโน้มเศรษฐกิจไทยประจําไตรมาสที่ 2 ปี 65 มีแนวโน้มทิศทางที่ดี และคาดขยายตัวต่อเนื่องที่ร้อยละ 3.3 ในปี 2565 และร้อยละ 4.2  ในปี 2566 ย้ําไม่ได้นิ่งนอนใจต่อปัญหาเศรษฐกิจจุลภาค เตรียมหามาตรการดูแลช่วยเหลือต่อไป
วันนี้ (2 ส.ค.65) เวลา 12.17 น. ณ ห้องสีฟ้า ตึกสันติไมตรี ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวว่าที่ประชุมคณะรัฐมนตรีได้รับทราบการรายงานภาวะและแนวโน้มเศรษฐกิจไทยประจําไตรมาสที่ 2 ปี 2565 ในช่วงเดือนเมษายน-มิถุนายนที่ผ่านมา ซึ่งสถานการณ์เศรษฐกิจมหาภาคของประเทศมีแนวโน้มทิศทางที่ดีแต่ยังต้องมีการติดตามสถานการณ์อย่างต่อเนื่องรวมไปถึงการติดตามสถานการณ์เศรษฐกิจโลก พร้อมย้ําว่าเศรษฐกิจไทยมีแนวโน้มขยายตัวต่อเนื่องที่ร้อยละ 3.3 ในปี 2565 และร้อยละ 4.2 ในปี 2566 ซึ่งเกิดจากการเพิ่มขึ้นของจํานวนนักท่องเที่ยวต่างชาติรวมทั้งการฟื้นตัวของการบริโภคภาคเอกชนและกําลังซื้อของกลุ่มรายได้สูง ทั้งนี้ เศรษฐกิจไทยมีโอกาสขยายตัวสูงกว่าที่ประเมินไว้จากจํานวนนักท่องเที่ยวต่างชาติและการฟื้นตัวของอุปสงค์ในประเทศดีกว่าที่คาดการณ์
พร้อมกันนี้ นายกรัฐมนตรี ยืนยันรัฐบาลไม่ได้นิ่งนอนใจต่อปัญหาเศรษฐกิจระดับจุลภาคของประเทศ โดยเฉพาะค่าครองชีพประชาชน ซึ่งประชาชนยังมีรายได้น้อยอยู่ โดยรัฐบาลให้ความสําคัญกับเรื่องค่าครองชีพประชาชนและธุรกิจบางกลุ่มที่เปราะบาง ตลอดจนผู้มีรายได้น้อยซึ่งเป็นกลุ่มเป้าหมายที่รัฐบาลให้ความสําคัญโดยเร่งด่วนและการจะหามาตรการในการดูแลช่วยเหลือต่อไป
นอกจากนี้ นายกรัฐมนตรียังได้ติดตามผลการดําเนินงานนโยบายของรัฐบาลและนายกรัฐมนตรีที่ได้มีการสั่งการให้หน่วยงานที่เกี่ยวข้องไปดําเนินการ ทั้งเรื่องนโยบายเร่งด่วน เช่น การลดอัตราภาษีน้ํามันดีเซล 5 บาทต่อลิตร เป็นเวลา 2 เดือน การจัดสรรที่ดินทํากินให้กับเกษตรกรมากกว่า 1 หมื่นราย การประกันภัยข้าวนาปี จํานวน 29 ล้านไร่ การส่งเสริมการลงทุนใน EEC ซึ่งขณะนี้มีผู้ขอรับการส่งเสริมการลงทุนแล้ว 183 โครงการ มูลค่าเกือบ 1 แสนล้านบาท รวมทั้งยังมีนโยบายระยะยาว เช่น การแก้ไขปัญหาการค้ามนุษย์ การริเริ่มโครงรถจักรยานยนต์พลังงานไฟฟ้าจากแบตเตอร์รี่ นโยบายส่งเสริมเกษตรแปลงใหญ่ อาทิ การผลิตทุเรียนนนท์ที่มีการเพิ่มพื้นที่ปลูกมากว่า 2 พันไร่ การก่อสร้างระบบกระจายน้ําด้วยพลังงานแสงอาทิตย์ที่จังหวัดชัยภูมิ เป็นต้น ทั้งนี้ผลการดําเนินงานต่าง ๆ ตามนโยบายรัฐบาลดังกล่าวมีความกว้าหน้าโดยลําดับเกิดผลเป็นรูปธรรมและเกิดประโยชน์ต่อประชาชนทั่วประเทศ ขณะเดียวกันก็ยังมีอีกหลายโครงการกําลังอยู่ระหว่างการดําเนินการซึ่งนายกรัฐมนตรีและคณะรัฐมนตรีจะได้มีการลงพื้นที่ติดตามอย่างต่อเนื่องใกล้ชิดเพื่อแก้ไขปัญหาอุปสรรคและข้อติดขัดต่าง ๆ ให้โครงการสามารถขับเคลื่อนเดินหน้าต่อไปได้ตามเป้าหมายที่กําหนดไว้ รวมถึงการปรับแผนงานและโครงการให้เหมาะสมเกิดประโยชน์สูงสุดสอดคล้องกับการใช้จ่ายงบประมาณปี 2565 ด้วย
รัฐบาลไทย-ข่าวทำเนียบรัฐบาล-รัฐบาลเพิ่มสิทธิ "หลักประกันสุขภาพ" ให้เหมาะสมกับความจำเป็นของแต่ละช่วงวัย ตรงตามความต้องการที่แตกต่างกันของชายหญิง
วันอาทิตย์ที่ 6 กุมภาพันธ์ 2565
รัฐบาลเพิ่มสิทธิ "หลักประกันสุขภาพ" ให้เหมาะสมกับความจําเป็นของแต่ละช่วงวัย ตรงตามความต้องการที่แตกต่างกันของชายหญิง
.....
นางสาวรัชดา ธนาดิเรก รองโฆษกประจําสํานักนายกรัฐมนตรี เผยว่า ปี 2565 รัฐบาลจัดสรรงบประมาณให้แก่สํานักงานหลักประกันสุขภาพแห่งชาติ (สปสช.) เพื่อบริหารจัดการสิทธิประโยชน์ให้กับประชาชนคนไทยทุกสิทธิหลักประกันสุขภาพ โดยเพิ่มเติมสิทธิประโยชน์ให้เหมาะกับความจําเป็นของแต่ละช่วงวัย ดังนี้
.
กลุ่มหญิงตั้งครรภ์และหลังคลอด สามารถขอรับคําปรึกษาการเตรียมความพร้อมที่จะมีบุตรได้ที่หน่วยบริการประจําที่ลงทะเบียนไว้ จากเดิมการดูแลการตั้งครรภ์ในสิทธิบัตรทองกําหนดไว้อย่างน้อย 5 ครั้ง ปรับขยายเป็น 8 ครั้ง และหากมีความจําเป็นสามารถดูแลได้มากกว่านั้น
.
กลุ่มเด็กเล็กอายุ 0 - 5 ปี เมื่อทารกคลอดออกมาจะได้รับการเจาะเลือดที่ส้นเท้า เพื่อตรวจภาวะพร่องไทรอยด์ฮอร์โมนและโรคฟินิลคีโตนูเรีย โดยจะเพิ่มการตรวจคัดกรองโรคทางพันธุกรรมเมตาบอลิก 40 โรค ด้วยเครื่อง Tandem mass spectrometry
.
กลุ่มเด็กโต - วัยรุ่น อายุ 6 - 24 ปี สําหรับผู้หญิงเมื่อเริ่มมีประจําเดือน มีสิทธิประโยชน์ในการตรวจเลือด เพื่อคัดกรองภาวะโลหิตจางที่อาจจะเกิดขึ้นได้ พร้อมสิทธิรับยาเสริมธาตุเหล็กและกรดโฟลิก และกลุ่มผู้ตั้งครรภ์ไม่พร้อม สามารถขอรับคําปรึกษาได้
.
กลุ่มผู้ใหญ่อายุ 25 - 59 ปี มีสิทธิประโยชน์เพิ่มเติม คือ
.
> ตรวจคัดกรองการกลายพันธุ์ของยีนโรคมะเร็งเต้านม คือ ยีน BRCA1 BRCA2 ในคนที่เป็นมะเร็งเต้านม และติดตามญาติสายตรง ที่เป็นกลุ่มเสี่ยงมารับการตรวจคัดกรอง ซึ่งจะได้รับการดูแลอย่างต่อเนื่อง
.
> ตรวจคัดกรองมะเร็งปากมดลูกด้วยวิธี HPV DNA Test หรือแป็บสเมียร์ (Pap smear)
.
> ตรวจคัดกรองโรคเสี่ยงมะเร็งและมะเร็งช่องปากในคนอายุ 40 ปีขึ้นไป และการป้องกันการติดเชื้อเอชไอวีหลังการสัมผัสเชื้อ (HIV PEP) กรณีหลังนี้ให้สิทธิในทุกกลุ่มวัย
.
กลุ่มผู้สูงอายุ 60 ปีขึ้นไป สิทธิประโยชน์จะมีความคล้ายคลึงกับกลุ่มวัยผู้ใหญ่ ซึ่งจะตรวจคัดกรองความดัน เบาหวาน มะเร็งลําไส้ใหญ่ เป็นต้น
.
อ่านเพิ่มเติม คลิกhttps://www.thaigov.go.th/news/contents/details/51183
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สธ. ปั้นนักบริหารการแพทย์และสาธารณสุขรุ่นใหม่ มีคุณธรรม จริยธรรม พร้อมใช้เทคโนโลยีในการทำงานได้อย่างมีประสิทธิภาพ
วันจันทร์ที่ 6 มิถุนายน 2565
สธ. ปั้นนักบริหารการแพทย์และสาธารณสุขรุ่นใหม่ มีคุณธรรม จริยธรรม พร้อมใช้เทคโนโลยีในการทํางานได้อย่างมีประสิทธิภาพ
กระทรวงสาธารณสุข พัฒนาศักยภาพนักบริหารการแพทย์และสาธารณสุข เป็นผู้บริหารรุ่นใหม่ที่มีโลกทัศน์เปิดกว้าง ปรับตัวรับการเปลี่ยนแปลงที่รวดเร็ว มีทักษะการทํางานในรูปแบบเครือข่าย ประยุกต์ใช้เทคโนโลยีดิจิทัลได้อย่างมีประสิทธิภาพ
กระทรวงสาธารณสุข พัฒนาศักยภาพนักบริหารการแพทย์และสาธารณสุข เป็นผู้บริหารรุ่นใหม่ที่มีโลกทัศน์เปิดกว้าง ปรับตัวรับการเปลี่ยนแปลงที่รวดเร็ว มีทักษะการทํางานในรูปแบบเครือข่าย ประยุกต์ใช้เทคโนโลยีดิจิทัลได้อย่างมีประสิทธิภาพ พร้อมคุณธรรม จริยธรรมในการทํางาน เพื่อประชาชนได้รับบริการที่มีคุณภาพ และมีคุณภาพชีวิตที่ดีขึ้น
วันนี้ (6 มิถุนายน 2565) ที่ กรมสนับสนุนบริการสุขภาพ กระทรวงสาธารณสุข จ.นนทบุรี นพ.เกียรติภูมิ วงศ์รจิตปลัดกระทรวงสาธารณสุข พร้อมด้วย ดร.สุดคนึง ฤทธิ์ฤาชัย ผู้อํานวยการวิทยาลัยนักบริหารสาธารณสุข เปิดการอบรมหลักสูตรนักบริหารการแพทย์และสาธารณสุขระดับสูง รุ่นที่38 ประจําปีงบประมาณ พ.ศ. 2565 โดย นพ.เกียรติภูมิกล่าวว่า กระทรวงสาธารณสุขให้ความสําคัญกับการพัฒนาผู้บริหารระดับสูงรุ่นใหม่ที่มีทักษะความรู้ด้านต่างๆ ตามบทบาทหน้าที่ความรับผิดชอบ สามารถทํางานเป็นเครือข่ายเชื่อมโยงบูรณาการกันภายในองค์กร และประสานความร่วมมือกับผู้เกี่ยวข้องทุกภาคส่วนในสังคม เพื่อให้การบริหารราชการตามยุทธศาสตร์ของกระทรวงสาธารณสุขบรรลุเป้าหมายที่กําหนดไว้ ขณะเดียวกันก็เป็นผู้นําในการบริหารจัดการให้บุคลากรในหน่วยงานมีทักษะการปฏิบัติงานด้านสาธารณสุขอย่างมีประสิทธิภาพและประสิทธิผล โดยมีเป้าหมายสูงสุดคือประชาชนได้รับบริการที่มีคุณภาพ มีคุณภาพชีวิตที่ดีขึ้นตามปรัชญาและเป้าหมายของหลักสูตร คือ บ่มเพาะ “ผู้บริหารรุ่นใหม่” ที่มีโลกทัศน์เปิดกว้าง กระตือรือร้นในการเรียนรู้สิ่งใหม่ๆ รู้จักปรับตัวกับการเปลี่ยนแปลงที่รวดเร็ว เรียนรู้วิธีคิดเชิงยุทธศาสตร์ วิเคราะห์ภาพกว้างได้ มีวิจารณญาณและความคิดสร้างสรรค์ พร้อมด้วยคุณธรรม จริยธรรม มีทักษะการบริหารในรูปเครือข่ายและบูรณาการ สามารถประยุกต์ใช้เทคโนโลยีดิจิทัลได้อย่างมีประสิทธิภาพ
“ขอให้ผู้บริหารยึดหลักCPR คือ C (Create) : เป็นนักคิดที่ดี , P (Positive) : มองโลกในแง่บวก มองหาโอกาสมากกว่าอุปสรรค และ R (Response Social) : ทําทุกอย่างเพื่อสังคมและประเทศชาติ โดยเฉพาะในยุคที่โลกมีความเปลี่ยนแปลง ขอให้เตรียมตัวเป็นผู้บริหารยุคใหม่ที่ปรับตัวให้ทันโลกตามบริบทต่างๆ อย่างเหมาะสม เกิดความปรารถนาดีต่อผู้อื่น และขอให้ยึดเสมอว่าการทํางานต่างๆ นั้น จะต้องทําเพื่อประโยชน์ต่อผู้อื่นและให้เกิดคุณค่าสูงสุดแก่ประเทศชาติ” นพ.เกียรติภูมิกล่าว
ทั้งนี้ การฝึกอบรมเน้นกิจกรรมที่หลากหลายผสมผสาน มีการเรียนรู้แบบInteractive Learning การแลกเปลี่ยนเรียนรู้ระหว่างผู้เข้ารับการอบรมกับวิทยากรผู้ทรงคุณวุฒิจากหลากหลายสาขา โดยการอบรมจัดขึ้นระหว่างวันที่6 มิถุนายน - 26 สิงหาคม 2565 มีผู้เข้ารับการอบรม ทั้งสิ้น 65 คน จากสังกัดสํานักงานปลัดกระทรวงสาธารณสุข52 คน กรมต่าง ๆ 10 คน สํานักงานหลักประกันสุขภาพแห่งชาติ 1 คน สํานักงานคณะกรรมการสุขภาพแห่งชาติ 1 คนและองค์การเภสัชกรรม 1 คน
************************************************* 6 มิถุนายน 2565
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เผยออสเตรเลีย สหรัฐ นิวซีแลนด์ เกาหลีใต้และประเทศเพื่อนบ้าน ชื่นชมไทยด้านการปราอข่ายและการปราบปรามสม่ำเสมอ
วันจันทร์ที่ 5 กรกฎาคม 2564
รัฐมนตรีว่าการกระทรวงยุติธรรม เผยออสเตรเลีย สหรัฐ นิวซีแลนด์ เกาหลีใต้และประเทศเพื่อนบ้าน ชื่นชมไทยด้านการปราอข่ายและการปราบปรามสม่ําเสมอ
รัฐมนตรีว่าการกระทรวงยุติธรรม เผยออสเตรเลีย สหรัฐ นิวซีแลนด์ เกาหลีใต้และประเทศเพื่อนบ้าน ชื่นชมไทยด้านการปราบปรามยาเสพติด เล็งพัฒนากวาดล้างการส่งยาทางพัสดุ พร้อมโชว์ผลงานจับเพิ่มจากช่วงเช้าได้อีกกว่า 30 ล้านบาท
เมื่อเวลา 10.00 น. ที่สํานักงานคณะกรรมการป้องกันและปราบปรามยาเสพติด (ป.ป.ส.) มีการประชุมระดับเจ้าหน้าที่อาวุโสภายใต้กรอบความร่วมมือในอนุภูมิภาคลุ่มน้ําโขงเพื่อยกระดับการสกัดกั้นยาเสพติดภายใต้แผนปฏิบัติการร่วมสามเหลี่ยมทองคํา 1511 โดยมี นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุม พร้อมด้วย น.ส.ณัฐธ์ภัสส์ ยงใจยุทธ ผู้ช่วย รมว.ยุติธรรม นายธนวัชร นิติกาญจนา ที่ปรึกษา รมว.ยุติธรรม นายวิชัย ไชยมงคล เลขาธิการ ป.ป.ส. และนายเจเรมี ดักลาส ผู้แทน UNODC ประจําภูมิภาคเอเชียตะวันออกเฉียงใต้และแปซิฟิก นายสตีฟ วู๊ด ผู้แทนตํารวจนิวซีแลนด์ นายเดวิด ราโดวาโนวิช ผู้แทนศุลกากรนิวซีแลนด์ นายไซม่อน ลาลิค ผู้แทนตํารวจออสเตรเลีย นายโจเอล คาร์รูเทอส์ ผู้แทนพิทักษ์เขตแดนแห่งออสเตรเลีย นายจอง แจวอน ผู้แทนสํานักงานอัยการสูงสุดเกาหลีใต้ และนายคริสโตเฟอร์ นีลเซ่น ผู้อํานวยการประจําภูมิภาคสํานักงานปราบปรามยาเสพติดสหรัฐอเมริกา (DEA)
นายสมศักดิ์ แถลงภายหลังการประชุมว่า ที่ประชุมได้ชื่นชมรัฐบาลไทย 3 เรื่องคือ 1. การปฏิบัติตามกรอบกฎหมายอย่างเต็มที่ 2. รูปแบบการยึดทรัพย์ตัดวงจรยาเสพติด และ 3. การปราบปรามยาเสพติดอย่างสม่ําเสมอและเต็มที่ โดยการทํางานของ ป.ป.ส.ร่วมบูรณาการกับหน่วยงานต่างๆที่เกี่ยวข้อง ซึ่งที่ประชุมมีข้อเสนอแนะให้กับเราในเรื่องของการขนส่งยาเสพติดผ่านช่องทางพัสดุที่ส่งไปยังประเทศปลายทางต่างๆ โดยหลังจากนี้เราจะบูรณาการข้อมูลและรูปแบบการทํางานร่วมกับหน่วยงานที่เกี่ยวข้องหลังจากนี้เป็นต้นไป ทั้งนี้การประชุมเพื่อหารือถึงสถานการณ์และแนวทางการป้องกันปัญหายาเสพติดร่วมกัน กับกลุ่มลุ่มน้ําโขง 6 ประเทศ คือ จีน เมียนมา สปป.ลาว กัมพูชา เวียดนาม รวมถึงกลุ่มประเทศปลายทาง คือ ออสเตรเลีย สหรัฐอเมริกา นิวซีแลนด์ เกาหลีใต้และญี่ปุ่น เพราะถือว่าปัญหานี้เป็นเรื่องที่ทุกประเทศต้องร่วมมือกันช่วยแก้ไข และเป็นการยกระดับการป้องกันไม่ให้มีการนําสารตั้งต้นและเคมีภัณฑ์เข้าสู่พื้นที่สามเหลี่ยมทองคําและยกระดับการป้องกันสกัดกั้นยาเสพติดไม่ให้ถูกลักลอบไปยังภูมิภาคอื่นๆ
ผู้สื่อข่าวรายงานว่า ภายหลังจากแถลงข่าว นายสมศักดิ์ ได้พาคณะผู้เข้าร่วมประชุม ไปดูของกลางที่ยึดได้เพิ่มเติมจากปฏิบัติการ "ยุทธการพิทักษ์ไทย ยึดทรัพย์ ตัดวงจรยาเสพติด"ต่อจากในช่วงเช้า โดยบุกจับและอายัดทรัพย์สินจากนายตง เฉิน มีเงินสดจากตู้เซฟ 29 ล้านบาท สมุดบัญชีธนาคารต่างๆอีกหลายเล่มที่ต้องรอการตรวจสอบ รถยนต์เมอร์เซเดส เบนซ์ สีดําป้ายแดง 1 คันมูลค่า 3,500,000 บาท นาฬิกาหรู แหวน และเครื่องประดับอีกหลายรายการ
รัฐบาลไทย-ข่าวทำเนียบรัฐบาล-กรมการขนส่งทางบก เปิดให้ประมูลหมายเลขทะเบียนรถสวย เลขเฮง เลขโชค เลขมั่งมีสำหรับรถเก๋ง นำเงินเข้ากองทุนกปถ. ช่วยเหลือผู้พิการ
วันพุธที่ 3 สิงหาคม 2565
กรมการขนส่งทางบก เปิดให้ประมูลหมายเลขทะเบียนรถสวย เลขเฮง เลขโชค เลขมั่งมีสําหรับรถเก๋ง  นําเงินเข้ากองทุนกปถ. ช่วยเหลือผู้พิการ
...
วันนี้ (3 ส.ค. 2565) ณ อาคาร 6 ชั้น 7 กรมการขนส่งทางบก กระทรวงคมนาคม นายจิรุตม์ วิศาลจิตร อธิบดีกรมการขนส่งทางบก เปิดการประมูลเบียนรถเลขสวยลักษณะพิเศษ สําหรับรถยนต์นั่งส่วนบุคคลไม่เกินเจ็ดคน ครั้งที่ 2 โดยผู้ที่สนใจประมูลได้พร้อมกันทั้งทางวาจา และประมูลผ่านระบบอินเทอร์เน็ตที่ www.tabienrod.com แบบเสนอราคาล่วงหน้าแบบกําหนดราคาขั้นสูง Maximum Bid หรือเสนอราคาแบบเรียลไทม์
ตามนโยบายนายศักดิ์สยาม ชิดชอบ รัฐมนตรีว่าการกระทรวงคมนาคม ให้มีการจัดแผ่นป้ายทะเบียนรถที่มีลักษณะพิเศษ เพื่อให้ประชาชนที่ต้องการเลขทะเบียนรถแบบพิเศษ โดยสามารถมีตัวอักษรมากกว่าสองตัวหรือมีตัวอักษรผสมสระหรือวรรณยุกต์ รวมกับหมายเลขทะเบียนไม่เกิน 7 หลักเพื่อเพิ่มรายได้ให้แก่กองทุนเพื่อความปลอดภัยในการใช้รถใช้ถนน (กปถ.) นําไปใช้ในกิจกรรมเสริมสร้างความปลอดภัยในการใช้รถใช้ถนนรวมทั้งสนับสนุนเป็นค่าอุปกรณ์ช่วยเหลือผู้พิการที่ประสบภัยจากการใช้รถใช้ถนน กรมการขนส่งทางบกได้รับนโยบายและจัดให้มีการประมูลหมายเลขทะเบียนรถเลขสวยลักษณะพิเศษครั้งที่ 1 และได้รับผลตอบรับเป็นอย่างดี ผลการประมูลหมายเลขที่ได้รับความนิยมจากผู้สนใจสูงสุด คือ “รวย 9999” มีผู้ประมูลร่วมเสนอราคาถึง 424 ครั้ง จนได้ผู้ชนะประมูลในราคา 18,560,000 บาท มียอดเงินจากการประมูลรวมทั้งหมด 372,560,000 บาท
ซึ่งคาดว่าหมายเลขทะเบียนรถเลขสวยลักษณะพิเศษ จะมีการประมูลมากที่สุดคือหมายเลข เฮง 9999 รวย 5555 และเฮง 555 และจะนํารายได้เข้ากองทุนเพื่อความปลอดภัยในการใช้รถใช้ถนน (กปถ.) เพื่อนําไปส่งเสริมกิจกรรมด้านความปลอดภัยทางถนนของประเทศไทยตามวัตถุประสงค์ เป็นจํานวนไม่ต่ํากว่า 100 ล้านบาท
รัฐบาลไทย-ข่าวทำเนียบรัฐบาล-ยืนยัน “ไม่ล็อกดาวน์” เพิ่มมาตรการคุมโควิด-19 ระดับเข้มข้น
วันจันทร์ที่ 28 มิถุนายน 2564
ยืนยัน “ไม่ล็อกดาวน์” เพิ่มมาตรการคุมโควิด-19 ระดับเข้มข้น
....
นายอนุชา บูรพชัยศรี โฆษกรัฐบาล ยืนยันว่า ประกาศข้อกําหนด ฉบับที่ 25 ที่เผยแพร่ผ่านเว็บไซต์ราชกิจจานุเบกษา “ไม่ได้ล็อกดาวน์” แต่เป็นการยกระดับมาตรการที่เข้มข้นเป็นการชั่วคราว เพื่อให้สอดคล้องกับสถานการณ์การแพร่ระบาด โดยมีผลในพื้นที่และกลุ่มเสี่ยงสูง สําหรับประชาชนทั่วไปยังสามารถเดินทางและดําเนินกิจกรรมประจําวันตามปกติ และขอให้หลีกเลี่ยงการเดินทางข้ามจังหวัดในช่วงนี้
อ่านเพิ่มเติม คลิกhttps://www.thaigov.go.th/news/contents/details/43133
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ไทยลงนามร่วม WHO พัฒนา Biohub ยกระดับการต่อสู้กับโรคระบาด หนุนประเทศยากจนเข้าถึงยา - วัคซีน อย่างเท่าเทียม
วันศุกร์ที่ 27 พฤษภาคม 2565
ไทยลงนามร่วม WHO พัฒนา Biohub ยกระดับการต่อสู้กับโรคระบาด หนุนประเทศยากจนเข้าถึงยา - วัคซีน อย่างเท่าเทียม
.....
นายอนุทิน ชาญวีรกูล รองนายกรัฐมนตรี และ รมว.สธ. เป็นพยานในการลงนามข้อตกลงโครงการแบ่งปันเชื้อชีวภาพ (SMTA1) ระหว่างกรมวิทยาศาสตร์การแพทย์ของไทย กับองค์การอนามัยโลก โดยไทยจะส่งเชื้อโรคใหม่ ๆ ตามความสมัครใจ ให้แก่ระบบศูนย์กลางทางชีวภาพขององค์การอนามัยโลก (WHO Biohub System) เพื่อให้นําไปใช้ศึกษา วิจัย พัฒนาองค์ความรู้ สู่การวิจัย ยา วัคซีน หรือ แนวทางป้องกันรักษาโรคอย่างมีประสิทธิภาพ และกระจายยาหรือวัคซีนที่ได้จากการวิจัยให้แก่ประเทศต่าง ๆ ทั่วโลกโดยไม่แสวงหากําไร
.
ไทยเป็น 1 ใน 5 ประเทศแรกที่เข้าร่วมความตกลงนี้ เนื่องด้วยบทเรียนจากโรคโควิด-19 ทําให้เห็นว่าทั่วโลกจําเป็นต้องร่วมมือกัน เพื่อให้รับมือกับโรคอุบัติใหม่ได้อย่างรวดเร็ว และไทยมีความพร้อมในด้านห้องปฏิบัติการ การถอดรหัสพันธุกรรม การเพาะ และส่งต่อเชื้อด้วยมาตรฐานระดับสากล จึงพร้อมส่งเสริมและสนับสนุนความเสมอภาคในการเข้าถึงยาและวัคซีน เพื่อต่อสู้กับโรคระบาดของทุกประเทศโดยเฉพาะประเทศยากจน
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว. เฮ้ง ส่งที่ปรึกษามอบรางวัลแรงงานนอกระบบดีเด่น จ.เพชรบุรี หนุนเครือข่ายเข้าถึงสิทธิ
วันพฤหัสบดีที่ 26 พฤษภาคม 2565
รมว. เฮ้ง ส่งที่ปรึกษามอบรางวัลแรงงานนอกระบบดีเด่น จ.เพชรบุรี หนุนเครือข่ายเข้าถึงสิทธิ
วันที่ 26 พฤษภาคม 2565 เวลา 13.00 น. นายสุชาติ ชมกลิ่น รมว.แรงงาน มอบหมายให้ นางธิวัลรัตน์ อิงกินันทน์ ทปษ.รมว.แรงงาน เป็นประธานในพิธีเปิดการประชุมเชิงปฏิบัติการ ภายใต้โครงการส่งเสริมความเข้มแข็งชมรมแรงงานนอกระบบ รุ่นที่ 3 และมอบรางวัลฯ
วันที่ 26 พฤษภาคม 2565 เวลา 13.00 น.นายสุชาติ ชมกลิ่น รัฐมนตรีว่าการกระทรวงแรงงานมอบหมายให้นางธิวัลรัตน์ อิงกินันทน์ ที่ปรึกษารัฐมนตรีว่าการกระทรวงแรงงานเป็นประธานในพิธีเปิดการประชุมเชิงปฏิบัติการ ภายใต้โครงการส่งเสริมความเข้มแข็งชมรมแรงงานนอกระบบ รุ่นที่ 3 และมอบรางวัลการเป็นผู้จ้างงานผู้รับงานไปทําที่บ้านในกิจกรรมคัดเลือกบุคคลและเครือข่ายแรงงานนอกระบบดีเด่น ประจําปี พ.ศ. 2565 โดยมี นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นายเดชา พฤกษ์พัฒนรักษ์ รองอธิบดีกรมสวัสดิการและคุ้มครองแรงงาน พร้อมด้วยหัวหน้าส่วนราชการหน่วยงานในสังกัดกระทรวงแรงงานจังหวัดเพชรบุรี เข้าร่วมในครั้งนี้ด้วย ณ วิสาหกิจชุมชนกลุ่มอาชีพเกลือทะเลกังหันทอง อําเภอบ้านแหลม จังหวัดเพชรบุรี
นางธิวัลรัตน์กล่าวว่า รัฐบาลภายใต้การนําของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมกระทรวงแรงงานภายใต้การกํากับดูแลของพลเอก ประวิตร วงษ์สุวรรณ รองนายกรัฐมนตรีและนายสุชาติ ชมกลิ่น รัฐมนตรีว่าการกระทรวงแรงงานได้ให้ความสําคัญกับแรงงานนอกระบบ ซึ่งถือว่าเป็นแรงงานที่มีขนาดใหญ่ที่สุดของประเทศ และมีบทบาทสําคัญในการขับเคลื่อนเศรษฐกิจให้สามารถแข่งขันกับนานาประเทศได้ กระทรวงแรงงาน ได้กําหนดทิศทางการดําเนินงาน เพื่อให้แรงงานนอกระบบ เครือข่ายการทํางาน และประชาชน ได้รับการคุ้มครอง ส่งเสริมพัฒนา และสามารถเข้าถึงบริการที่ดีจากภาครัฐภายใต้วิสัยทัศน์ “แรงงานมีคุณภาพชีวิตที่ดี ได้รับความเป็นธรรมอย่างทั่วถึงและยั่งยืน” และสร้างเสริมภาคีเครือข่ายทุกภาคส่วนในการมีส่วนร่วมเพื่อพัฒนาการทํางานที่มีคุณค่า ดังนั้น เพื่อเป็นการสร้างเสริมภาคีเครือข่ายแรงงานนอกระบบ ให้ร่วมเป็นกลไกในการขับเคลื่อนภารกิจของกระทรวงแรงงาน และกรมสวัสดิการและคุ้มครองแรงงานในระดับพื้นที่ และมีส่วนร่วมในการพัฒนาการทํางานที่มีคุณค่า สามารถเข้าถึงสิทธิและบริการทางสังคม พร้อมทั้งได้รับการคุ้มครองอย่างทั่วถึงและเป็นธรรม
นายเดชา พฤกษ์พัฒนรักษ์ รองอธิบดีกรมสวัสดิการและคุ้มครองแรงงานกล่าวเพิ่มเติมว่า กระทรวงแรงงาน โดยกรมสวัสดิการและคุ้มครองแรงงานมุ่งหวังให้ชมรมแรงงานนอกระบบในส่วนภูมิภาคมีความรู้ ความเข้าใจ เกี่ยวกับนโยบายและทิศทางการบริหารจัดการแรงงานนอกระบบของกรมสวัสดิการและคุ้มครองแรงงาน พร้อมร่วมเป็นฟันเฟืองสําคัญในการขับเคลื่อนกลไกการทํางานในระดับพื้นที่แบบคู่ขนานให้เป็นไปในทิศทางเดียวกัน ตลอดจนส่งเสริมชมรมแรงงานนอกระบบให้มีศักยภาพและองค์ความรู้ในการบริหารจัดการชมรมอย่างเป็นระบบ ได้รับทราบถึงสิทธิหน้าที่ตามกฎหมายคุ้มครองแรงงานและความปลอดภัยในการทํางาน เพื่อสร้างความมั่นคง ยั่งยืนและมีคุณภาพชีวิตที่ดี โดยการประชุมเชิงปฏิบัติการฯในครั้งนี้ มีผู้เข้าร่วมจากสมาชิกวิสาหกิจชุมชนกลุ่มอาชีพเกลือทะเลกังหันทอง และเครือข่ายแรงงานนอกระบบในพื้นที่นอกจากนี้ ภายในงานได้มีพิธีมอบรางวัลในกิจกรรมคัดเลือกบุคคล และเครือข่ายแรงงานนอกระบบดีเด่น ประจําปี พ.ศ. 2565 เพื่อแสดงถึงความมุ่งมั่นและตั้งใจในการดําเนินงานด้านแรงงานนอกระบบที่มีผลงานเป็นที่ประจักษ์ต่อสังคมด้วย